ฝุ่น PM 2.5 ช่วงบ่ายนี้ มีแนวโน้มลดลง เริ่มกระทบสุขภาพ 25 พื้นที่
ฝุ่น PM 2.5 ในพื้นที่กรุงเทพฯ-ปริมณฑล ช่วงบ่ายนี้ มีแนวโน้มลดลงทุกพื้นที่จากช่วงเช้าอยู่ในระดับเริ่มมีผลกระทบต่อสุขภาพ 25 พื้นที่แฟนเพจ กรมควบคุมมลพิษ รายงานข้อมูลคุณภาพอากาศในพื้นที่กรุงเทพฯ และปริมณฑล เมื่อเวลา 12.00 น. จำนวน 55 สถานี ตรวจวัดค่าได้ 34-71 มคก./ลบ.ม. (ค่ามาตรฐานไม่เกิน 50 มคก./ลบ.ม) พบว่าปริมาณฝุ่นละออง PM 2.5 ในภาพรวมมีแนวโน้มลดลงทุกพื้นที่จากช่วงเช้าโดยพบพื้นที่ที่มีปริมาณฝุ่นละอองอยู่ในระดับเริ่มมีผลกระทบต่อสุขภาพ (พื้นที่สีส้ม) 25 พื้นที่ ประชาชนในพื้นที่ดังกล่าว ควรลดเวลาการทำกิจกรรมกลางแจ้ง และติดตามสถานการณ์ฝุ่นละอองอย่างใกล้ชิดทั้งนี้ กรมควบคุมมลพิษ จะรายงานสถานการณ์และแจ้งประสานข้อมูล ให้หน่วยงานที่เกี่ยวข้องดำเนินการควบคุม กำกับ ดูแล ภารกิจตามมาตรการ ภายใต้แผนปฏิบัติการ ขับเคลื่อนวาระแห่งชาติ อย่างเร่งด่วนขณะที่ เว็บไซต์airvisual.comเผยการจัดอันดับคุณภาพอากาศและการจัดอันดับเมืองที่มีมลพิษ ตามมาตรฐาน US AQI เมื่อเวลา 15.25 น. พบว่า อันดับ 1 ได้แก่ เดลี อินเดีย 2. ลาฮอร์ ปากีสถาน 3. มุมไบ อินเดีย ส่วน กรุงเทพฯ ประเทศไทย พุ่งขึ้นอยู่ในอันดับที่ 6 จากช่วงเช้า เมื่อเวลา 07.00 น. พบว่า กรุงเทพฯ อยู่ในลำดับที่ 11.airvisual.com
ฝุ่น PM 2.5 ในพื้นที่กรุงเทพฯ-ปริมณฑล ช่วงบ่ายนี้ มีแนวโน้มลดลงทุกพื้นที่จากช่วงเช้า อยู่ในระดับเริ่มมีผลกระทบต่อสุขภาพ 25 พื้นที่
PM 2.5,ฝุ่น PM 2.5,PM2.5,ฝุ่น PM2.5,มลพิษทางอากาศ,ฝุ่นกรุงเทพ,ข่าววันนี้,ข่าวทั่วไป